2.2.1.

Το μοτοποδήλατο υποβάλλεται σε δοκιμές των τύπων Ι και II, οι οποίες περιγράφονται κατωτέρω. 2.2.1.1. Δοκιμή του τύπου Ι (έλεγχος των κατά μέσο όρο εκπομπών αερίων ρύπων σε αστική ζώνη με κυκλοφοριακή συμφόρηση). 2.2.1.1.1. Το μοτοποδήλατο τοποθετείται σε δυναμομετρική κλίνη εφοδιασμένη με φρένο και σφόνδυλο αδρανείας. Η δοκιμή έχει συνολική διάρκεια 448 sec χωρίς διακοπή και περιλαμβάνει τέσσερις κύκλους. Κάθε κύκλος περιλαμβάνει επτά στάδια (βραδυπορεία, επιτάχυνση, σταθερή ταχύτητα, επιβράδυνση κλπ.). Κατά τη δοκιμή, το καυσαέριο αραιώνεται με αέρα με τρόπο που εξασφαλίζει ροή μείγματος σταθερού όγκου. Καθ' όλη τη διάρκεια της δοκιμής, επί του παραγόμενου κατ' αυτόν τον τρόπο μείγματος: — παρακρατείται σε σάκκο, συνεχής ροή δειγμάτων προς προσδιορισμό των διαδοχικών συγκεντρώσεων (μέσες τιμές για τη δοκιμή) του μονοξειδίου του άνθρακα, των άκαυστων υδρογονανθράκων και των οξειδίων του αζώτου, — προσδιορίζεται ο συνολικός όγκος. Στο τέλος της δοκιμής, βάσει των ενδείξεων αθροιστικού στροφόμετρου που κινείται από τον κύλινδρο, προσδιορίζεται η πραγματική απόσταση που διανύθηκε. 2.2.1.1.2. Η δοκιμή διεξάγεται κατά τη μέθοδο που περιγράφεται στο προσάρτημα 1. Για τη συλλογή και ανάλυση των αερίων ακολουθούνται οι προδιαγεγραμμένες μέθοδοι. 2.2.1.1.3. Με την επιφύλαξη των διατάξεων του σημείου 2.2.1.1.4, η δοκιμή διεξάγεται τρεις φορές. Κάθε φορά, οι μάζες του μονοξειδίου του άνθρακα και των υδρογονανθράκων με το οξείδιο του αζώτου που έχουν συλλεγεί πρέπει να είναι μικρότερες από τις οριακές τιμές που αναγράφονται στον κάτωθι πίνακα.



Έγκριση τύπου και συμμόρφωση της παραγωγής Στάδια CO (g/km) L1 HC + NOx (g/km) L2 24 μήνες από την έκδοση της παρούσας οδηγίας (1) 6 (1) 3 (1) 36 μήνες από την εφαρμογή του πρώτου σταδίου (1) 1 (2) 1,2 (1) Για τα τρίκυκλα μοτοποδήλατα και τα ελαφρά τετράκυκλα, οι οριακές τιμές για τις μάζες του CO και τις μάζες των HC + NOx πολλαπλασιάζονται με το συντελεστή 2. (2) Για τα τρίκυκλα μοτοποδήλατα και τα ελαφρά τετράκυκλα, η οριακή τιμή της μάζας του CO είναι 3,5 g/km. 2.2.1.1.3.1. Πάντως, για καθένα από τους προαναφερθέντες ρύπους, το ένα από τα τρία αποτελέσματα που προκύπτουν μπορεί να υπερβαίνει την οριακή τιμή την προδιαγεγραμμένη για το εξεταζόμενο μοτοποδήλατο στο εν λόγω σημείο κατά 10 % κατ' ανώτατο όριο, υπό τον όρο ότι ο αριθμητικός μέσος όρος των τριών αυτών αποτελεσμάτων είναι κατώτερος της προδιαγραφόμενης οριακής τιμής. Στην περίπτωση υπέρβασης των προδιαγραμμένων οριακών τιμών για περισσότερους από έναν ρύπους, είναι αδιάφορο αν οι εν λόγω υπερβάσεις σημειώθηκαν στην ίδια δοκιμή ή σε διαφορετικές δοκιμές. 2.2.1.1.4. Ο αριθμός των δοκιμών που προδιαγράφεται στο σημείο 2.2.1.1.3, περιορίζεται υπό τις κατωτέρω προϋποθέσεις, όπου, για καθένα από τους ρύπους, τους οποίους αφορά το σημείο 2.2.1.1.3, ο όρος V1 αντιπροσωπεύει το αποτέλεσμα της πρώτης δοκιμής και ο όρος V2 της δεύτερης. 2.2.1.1.4.1. Χρειάζεται μόνο μια δοκιμή, αν, για όλους τους εξεταζόμενους ρύπους, προκύπτει V1 ≤ 0,70 L. 2.2.1.1.4.2. Χρειάζονται μόνο δύο δοκιμές, αν, για όλους τους εξεταζόμενους ρύπους, προκύπτει V1 ≤ 0,85 L αλλά, τουλάχιστον για έναν από αυτούς, προκύπτει V1> 0,70 L. Επιπλέον, για κάθε εξεταζόμενο ρύπο, πρέπει να προκύπτει V2 τέτοιο ώστε V1 + V2< 1,70 L και V2< L. 2.2.1.2. Δοκιμή τύπου II (έλεγχος των εκπομπών μονοξειδίου του άνθρακα και άκαυστων υδρογονανθράκων σε βραδυπορεία). 2.2.1.2.1. Καταγράφεται η μάζα του μονοξειδίου του άνθρακα και η μάζα των άκαυστων υδρογονανθράκων που εκπέμπονται στη διάρκεια λειτουργίας του κινητήρα σε βραδυπορεία επί ένα λεπτό. 2.2.1.2.2. Η δοκιμή αυτή πραγματοποιείται με τη μέθοδο που περιγράφεται στο προσάρτημα 2.